section_heading: Životopis
paragraph_text: Usprkos tome što je bio ilirac, bio je drukčijih pravopisnih zamisli. Pisao je svojom osebujnom grafijom. Ulagao je napore da se uvede fonološki pravopis ("blagoglasni"), ukinu velikih slova i na početku rečenice i kod vlastitih imena, opravdavajući to staroslavenskom azbukom, pisanje posebnog grafema za slogotvorno r, zasebni grafem za neslogotvorno r i dr. te da se reformira latinicu i ćirilicu na način da se stiliziranjem ćirilice i latinice oba pisma učine bliska i neodbojna i Hrvatima i Srbima.[http://hrcak.srce.hr/file/116318 Fluminensia, god. 23 (2011) br. 1] Matijas Baković, Pokušaj grafijske reforme Đure Augustinovića, str. 44-47 Djela mu nisu utjecala na razvoj hrvatskoga slovopisa i pravopisa. Njegov rad i djelatnost bili su ishod nasljeđenih prosvjetiteljskih ideja na planu zdravstvenog osvješćivanja. Augustinović se naslanjao na djelovanje Jeana Baptistea Lalanguea te narodnosnog zanosa na području zdravstvene kulture u vrijeme ilirizma. Iako nije utjecao na razvitak hrvatskog slovopisa i pravopisa, utjecao je na rad i djelovanje jednog Dežmana, Schwarza pak i Šuleka.<ref>Hrvatska znanstvena bibliografija Pregled bibliografske jedinice broj: 597232. Pavlović, Eduard: Dr.Đuro Augustinović i pokušaji stvaranja hrvatskoga medicinskog nazivlja, Medicina : glasilo Hrvatskoga liječničkoga zbora, Podružnica Rijeka (0025-7729) 37 (2001), 3-4; 55-58